Paikkatietohakemisto
Paikkatietohakemisto (Paikkatietohakemisto)
Continents, countries, sea regions of the world.
KUVAUS: Aineisto sisältää alue-, viiva ja pistemuotoisia tietoja ja ominaisuustietoja Tampereen kaupungin metsätyökohteista, joille haetaan maisematyölupa sekä muista merkittävistä puunkaatotöistä. KATTAVUUS: Aineisto sisältää metsätyökohteet, joille ollaan hakemassa tai joille on myönnetty maisematyölupa sekä muut merkittävät työkohteet. Aineisto ei sisällä vaikutuksiltaan vähäisiä metsätyökohteita. PÄIVITYS: Tietoja päivitetään uusien työkohteiden valmistelun edetessä. Toteutuneet työkohteet poistetaan aineistosta viimeistään kolmen kuukauden kuluttua työn päättymisestä. YLLÄPITOSOVELLUS: Aineisto on tallennettu PostgreSQL-tietokantaan ja ylläpidetään QGIS, PostGIS- ja Geoserver -ympäristöissä. KOORDINAATTIJÄRJESTELMÄ: Aineisto tallennetaan ETRS-TM35FIN (EPSG:3067) tasokoordinaattijärjestelmässä. GEOMETRIA: Alue, viiva ja piste SAATAVUUS: Aineisto on saatavilla Tampereen kaupungin WMS-rajapinnoilta. JULKISUUS: Aineisto on rajattu tietyille käyttäjille. TIETOSUOJA: Aineisto on rajattu vain tiettyjen käyttäjien työskentelyyn. KENTÄT: Info – Sisältää kuvauksen metsätyökohteesta, suunnitelluista toimenpiteistä ja toteutuksessa huomioitavista asioista. Toimenpide – Sisältää toimenpide-esityksen. AINEISTOSTA VASTAAVA TAHO: Tampereen kaupunki
Aineisto sisältää laserkeilausaineistosta johdetun jaon metsäisiin, pensaikkoon ja avoimiin vyöhykkeisiin Suomessa. Metsät on lisäksi jaettu alaluokkiin latvuston korkeusvyöhykkeiden latvuspeittävyyden avulla. Aineisto perustuu MML:n laserkeilausaineistosta Sykessä laskettuihin kasvillisuuden rakenteellisuuden aineistoihin 8 metrin hilassa. Lopputuloksen metsäluokka määriteltiin ylhäältä alaspäin latvuskerroksittain sen mukaan, missä latvuskerroksessa peittävyys on vähintään 10 % (3 luokkaa). Pensaikkoon (tai taimikoiksi) luettiin em. metsänluokkien ulkopuoliset alueet, joissa kasvillisuuden latvuspeitto on yli 10 % välillä 0,5-2 m. Muut alueet ovat avoimia alueita. Luokitus kentässä Value, luokkien arvot omassa dokumentissaan https://geoportal.ymparisto.fi/meta/julkinen/dokumentit/MetsaPensasAvoin.pdf. Rajoitteet aineiston käytössä: Tietotuote perustuu pistepilviin, jotka on keilattu pitkän ajan kuluessa; vanhimmat keilaukset ovat vuodelta 2008 eli nyt jo 14 vuotta vanhoja. Näin ollen aineisto on paikoitellen vanhentunutta eikä vastaa tilannetta maastossa. Lisätietoja kunkin alueen keilausvuodesta löytyy Maanmittauslaitoksen WWW-sivuilta https://hkp.maanmittauslaitos.fi/hkp/published/fi/4343c1b4-7d8f-4473-896a-70f930f36be1 Vasemman reunan karttatasovalikon kautta pääsee aiempiin keilausalueisiin. Lähtöaineiston laser-lähtöaineiston tiheys on ollut vähintään 0.5 pistettä/neliömetri (maksimissaan havaintoja on n. 4/m2), ja lopputuotteiden pikselikooksi valittiin 8 metriä. Aineistoa voi käyttää erilaissa selvityksissä, luontotyyppitarkasteluiden tausta-aineistona ja ympäristöhallinnon tehtävien tukena.
Creative Commons Nimeä 4.0 Kansainvälinen https://www.syke.fi/fi/ymparistotieto/kayttolupa-ja-vastuut Lähde: Syke
Lähtöaineistot on keilattu vuosina 2008 - 2019 usean eri toimijan toimesta, ja eroavuuksia on tuotantoalueiden välillä ja ne näkyvät myös aineistoissa. Aineisto jalostettiin Imagine- ja ArcGis-desktop (10.8.1)-ohjelmistoja käyttäen. Tiedot jaetaan GeoTIFF-muodossa 8 m:n resoluutiossa. Aineisto vietiin GeoTIFF formattiin käyttäen GDAL and LZW kompressointia. Sijainti hakemistossa ..\feokk\distribution\MetsaPensasAvoin
Meluaineisto on koostettu Väyläviraston teettämistä selvityksistä sekä selvitysvelvollisten kuntien teettämistä aineistoista. Selvitysvelvollisia alueita ja kuntia Suomessa ovat pääkaupunkiseutu (Helsinki, Espoo, Vantaa ja Kauniainen) sekä Turku, Tampere, Lahti ja Oulu. Selvitykset laaditaan maanteille, joiden vuotuinen liikennemäärä on vähintään 3 miljoonaa ajoneuvoa, ja rautateille, joiden vuotuinen liikennemäärä on vähintään 30 000 junaa. Lisäksi aineistossa on mukana selvitysvelvollisten kuntien katuverkon melualueet sekä tieverkon osalta myös muita maanteitä. Väyläviraston teettämissä maantie- ja rautatiemeluselvityksissä on käytetty Maanmittauslaitoksen laserkeilausaineistoa. Kuntien osalta on käytetty pääosin kuntien paikkatietoaineistoja ja mahdollisesti Maanmittauslaitoksen aineistoja. Melulaskenta perustuu melun leviämiseen 3D-maastomallissa, johon on mallinnettu melulähteet, rakennukset, meluesteet ja maastonmuodot sekä näiden akustiset ominaisuudet. Liikennemelulähteiden melupäästö määritetään liikennemäärien, ajonopeuksien sekä korjaustermien perusteella. Korjaustermeillä tarkennetaan lähtöarvoja tilanteissa, joissa lähtöarvo-oletus ei pidä paikkaansa (esimerkiksi erityinen tiepäällyste, liikennevaloristeys, poikkeava kiskon tai kiskonkunnon vaikutus, tai silta). Meluaineisto on laskettu yhteispohjoismaisella tieliikennemelun laskentamallilla kansallisen lainsäädännön mukaisilla laskentasuureilla. Suomessa melulainsäädännössä on käytössä A-painotetut ekvivalenttitasot (LAeq) päiväajalle (klo 7-22) ja yöajalle (klo 22-7), jotka lasketaan kahden metrin korkeudelle yhteispohjoismaisella laskentamallilla. Selvitysten taustalla on EU:n ympäristödirektiivi (2002/49/EY) ja ympäristönsuojelulaki (527/2014), jotka edellyttävät, että yli 100 000 asukkaan kaupungit laativat meluselvityksen ja meluntorjunnan toimintasuunnitelman viiden vuoden välein. Väyläviraston avoimissa palveluissa melutietoja on julkaistu vuosilta 2017 sekä 2022.
Aineisto perustuu EU:n ympäristödirektiiviin (2002/49/EY) ja ympäristönsuojelulakiin (527/2014). Päivittyy viiden vuoden välein.
Yleiskaavaindeksi sisältää lainvoiman saaneiden hyväksyttyjen yleis- ja osayleiskaavojen aluerajat. Aineisto sisältää linkin pdf:än, jossa on kaavakartta ja -määräykset. Lisätietoja Taipalsaaren yleiskaavoituksesta: https://www.taipalsaari.fi/fi/Palvelut/Asuminen-ja-rakentaminen/Kaavoitus-ja-maankaytto/Yleiskaavat
Suojeltu rakennusperintö (Rakennusperintörekisteri)
Museoviraston tuottama rakennusperintöaineisto sisältää Asetuksella 480/85, Kirkkolailla (1054/1993), Lailla ortodoksisesta kirkosta (985/2006) sekä ns. Rautatiesopimuksella (1998) suojellut kohteet ja niihin kuuluvat rakennukset. Kirkkolailla ja Lailla ortodokisesta kirkosta suojelluista kohteista mukana ovat vain ennen vuotta 1917 rakennetut kirkkorakennukset, eivät mahdolliset muut rakennukset kuten tapulit tai hautakappelit. Aineistosta on luotu erilaisia tietotuotteita. Museoviraston internetsivuilta ladattavissa "Suunnittelijan" tai Inspire-aineistoissa ei ole mukana kohteita, jotka on suojeltu lailla rakennusperinnön suojelemisesta (tai vanhalla rakennussuojelulailla), koska ko. suojelutietojen ylläpito kuuluu ympäristöhallinnolle. Nämä kohteet on kuitenkin mukana aineistosta tehdyssä wms-rajapinnassa (ja mm. Paikkatietoikkunassa). Aineisto ei sisällä kaavoissa suojeltuja rakennuksia tai alueita. Kirkkolailla suojelluista kirkoista vastaava organisaatio on Kirkkohallitus. Lailla ortodoksisesta kirkosta suojelluista kirkoista vastaava organisaatio on Kirkollishallitus. Rakennukset on paikannettu pistemäisinä, mahdolliset suojelualueet polygoneina. Aineistoista on laadittu kolme eri laajuista tietotuotetta (Inspire, suunnittelijan aineisto ja tutkijan aineisto).
Rakennusperintöaineistoon on koottu aiemmin erillisinä aineistoina olleet kokonaisuudet. Nämä kokonaisuudet (esim. suojellut kirkot tai Rakennussuojelulailla suojellut rakennukset) on paikannettu eri aikoina. Kaikkien paikannus on tehty peruskartalle. Paikannuksen apuna on useimmissa tapauksissa ollut suojeluprosessiin liittyvät asiakirjat liitekarttoineen. 1.10.2008 alkaen aineisto päivittyy jatkuvasti.
Merenpohjan monimuotoisuuden luokitus 2007
Aineisto on paikkatietomallinnusten avulla tuotettu arvio vedenalaisen luonnon monimuotoisuudesta tunnistamalla alueellisia hot spot- sijainteja, joissa fysikaalisen ympäristön tekijät muuttuvat huomattavan paljon pienellä alueella ja indikoivat näin monimuotoisia eliöyhteisöjä. Luokat 1 (vähäinen monimuotoisuus) - 5 (suuri monimuotoisuus). Aineiston on tuottanut Metsähallitus (2007) ja se on koostettu Interreg IIIB -rahoitteisen BALANCE-projektin yhteydessä.
Jokaiseen 1 km x 1 km polygonisoluun on päivitetty seuraavat tiedot: 1) laaja vesipinta-alan suhde, 2) syvyysarvojen vaihteluväli, 3) tuuliekspositioarvojen vaiheluväli, 4) matalien vesialueiden osuus sekä 5) rantaviivan pituus. Lopputulosta varten eri tekijöiden vaikutus on yhdistetty ja luokiteltu sopivaksi katsotulla tavalla viiteen luokkaan.
Ympäristön tilan seuranta (ympäristönseuranta)
SYKEn Avoin tieto -palvelu: Puustoisuusluokat